stanford-oval/wikipedia huggingface dataset:
1300

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Tapahtumia

15. kesäkuuta – Bilbao perustetaan
17. kesäkuuta – Turun tuomiokirkko vihitään käyttöön
Amsterdam julistetaan virallisesti kaupungiksi
Syntyneitä

Jean Buridan, ranskalainen filosofi ja nominalisti
55 Burger, Cola, Fries

55 Burger, Cola, Fries -pikaruokala Seinäjoella.
55 Burger, Cola, Fries oli suomalainen pikaruokaketju, joka keskittyi erityisesti hampurilaisten tarjoamiseen. Vuonna 2011 perustettu ketju aloitti ensin seitsemällä Teboil-huoltoasemalla shop-in-shop-periaatteella. Konseptin loi Kotipizzan kehitystiimi. Ravintoloita sijaitsi myös samoissa tiloissa Kotipizzojen kanssa.
Joulukuussa 2014 pikaruokajätti Frankis Group myi 55 Burger, Cola, Fries -ketjun Jokes Familylle. Tuolloin ketjuun kuului 35 ravintolaa. Kaupan myötä uusi omistaja muutti ketjun ravintolat Rolls-ravintoloiksi.
Ravintolan nimi viittaa 1950-lukuun, jolloin ensimmäisiä hampurilaisia alettiin valmistaa Yhdysvalloissa.
Missy Elliott

| Missy Elliott |
| --- | --- |
 Missy Elliott vuonna 2015.
Henkilötiedot
Syntynyt: 1. heinäkuuta 1971 (ikä 53) Portsmouth, Virginia, Yhdysvallat
Ammatti:  rap-artisti laulaja-lauluntekijä musiikkituottaja näyttelijä tanssija
Muusikko
Aktiivisena:  1991–
Tyylilajit:  rap
Levy-yhtiöt:  The Goldmind East West Elektra Atlantic Violator
Aiheesta muualla
www.missy-elliott.com
  [ Muokkaa Wikidatassa ] [ ohje ]  
Melissa Arnette ”Missy” Elliott, s. 1. heinäkuuta 1971 Portsmouth, Virginia) on yhdysvaltalainen raplaulaja, lauluntekijä ja tuottaja. Vuoteen 2003 asti hänen taiteilijanimensä oli Missy Misdemeanor Elliott.
Missy Elliottin suurimpia hittejä ovat olleet muun muassa ”The Rain (Supa Dupa Fly)”, ”Lose Control”, ”Work It”, ”Hit ’Em With Da Hee” ja ”One Minute Man”. Hän on työskennellyt monien artistien, kuten Janet Jacksonin, Christina Aguileran, Ciaran, Aaliyahin, Timbalandin, Jay-Z:n, Beyoncé Knowlesin ja Destiny’s Childin kanssa.
Elämäkerta > Nuoruus

Missy Elliott syntyi Virginian Portsmouthissa vuonna 1971. Hän on Ronnie ja Patricia Elliottin ainoa lapsi. Perhe asui mobiilitalossa, kun Ronnie-isä työskenteli merijalkaväessä. Sotilasuransa jälkeen hänellä oli vaikeuksia saada töitä, ja he asuivat rottien valtaamassa talossa.
Elliottin lapsuus oli väkivaltainen, sillä hänen isänsä oli väkivaltainen vaimoansa kohtaan ja löi tätä. Elliott oli kahdeksanvuotias, kun vanhempi sukulainen raiskasi hänet. Elliott kirjoitti tämän jälkeen Michael ja Janet Jacksonille kirjeen, jossa hän pyysi heitä pelastamaan hänet. Jacksonit eivät vastanneet, mutta Elliottista ja Janet Jacksonista tuli ystäviä myöhemmin. Ronnie-isästä tuli koko ajan raaempi, ja Missy onnistui lopulta vakuuttamaan äitinsä kotoa karkaamisesta. He jättivät Ronnien, kun Missy oli 14-vuotias.
Elämäkerta > Ensimmäiset kappaleet

Missy Elliott kuului nuorena R&B-yhtyeeseen nimeltä Sista, jota hän oli ollut perustamassa kouluikäisenä. Yhtye koe-esiintyi tuottaja DeVante Swingille, joka otti yhtyeen levy-yhtiölleen. Sistan debyyttialbumi jäi kuitenkin julkaisematta, sillä Swing Mob Records ehti kaatua sitä ennen. Sista vaihtoi nimensä Swing Mobiksi saadessaan Elektra Recordsilta levytyssopimuksen. Ryhmään kuuluivat Missy Elliottin lisäksi Timbaland ja Melvin ”Magoo” Barcliff vuoteen 1995 asti, jolloin yhtye hajosi.
Sistan hajoamisen jälkeen Elliott teki demolevytyksiä etenkin 1990-luvun alussa yhdessä ystävänsä Timothy ”DJ Timmy Tim” Mosleyn kanssa. Hän kirjoitti ja tuotti kappaleita muun muassa Jodecille, Aaliyahille ja SWV:lle. Elliottin ensimmäinen hittikappale oli Raven-Symoné vuonna 1993 esittämä ”That’s What Little Girls Are Made of”. Hän esiintyi myös itse Sean Combsin kappaleella ”The Things You Do”.
Elämäkerta > Platinaa omilla levityksillä

Elliott sai 25-vuotiaana Elektra Recordsilta sopimuksen, joka antoi hänelle mahdollisuuden kirjoittaa, tuottaa ja äänittää. Elliott sai julkaista albuminsa omalla The Goldmind Inc. -levy-yhtiöllensä. Elektra toimi Elliottin ensimmäinen albumin Supa Dupa Fly jakelijana. Levy julkaistiin vuonna 1997, ja se myi platinaa ja toi Elliottille Rolling Stone -lehden vuoden rap-artistin tittelin. Seuraavaksi hän oli kirjoittamassa ja tuottamassa kahta kappaletta Whitney Houstonin albumille My Love Is Your Love (1998). Elliott myös esiintyi Mel B:n sooloalbumin Britannian singlelistan kärkeen nousseella kappaleella ”I Want You Back”.
Elliottin toinen albumi Da Real World (1999) oli lähes vuoden Billboardin R&B-listalla ja kolmas albumi Miss E... So Addictive (2001) toi hänelle kaksi Grammy-palkintoa. Kumpikin albumeista myi platinaa. Neljättä albumia Under Construction (2002) myytiin Yhdysvalloissa 2,1 miljoonaa kappaletta, ja se rikkoi naispuolisen rap-artistin myyntiennätyksen. Elliott sai kolmannen Grammynsä Under Construction -albumilta lohkaistusta singlestä ”Work It”.
Elliottin neljäs albumi This Is Not a Test! julkaistiin vuonna 2003. Siinä oli mukana muun muassa rap-muusikot Jay-Z ja Nelly. Samana vuonna Elliott esiintyi yhdessä Madonnan, Britney Spearsin ja Christina Aguileran kanssa MTV Video Music Awards -gaalassa ja elokuvassa Honey. UPN-televisiokanavalla esitettiin vuosina 2004–2005 Elliottin oma kykyjenetsintäohjelma Missy Elliott – Tähdentekijä (The Road to Stardom with Missy Elliott). Vuonna 2004 hän myös lauloi Ciaran kanssa kappaleen ”1, 2 Step”.
Elliottin viides albumi The Cookbook (2005) nosti innostusta elektroniseen tanssimusiikkiin. Albumin singlellä ”Lose Control” oli samplattu varhaista teknoklassikkoa, Cybotronin kappaletta ”Clear”. ”Lose Control” palkittiin Elliottin uran neljännellä Grammyllä.
Elämäkerta > Vetäytyminen ja paluu

Elliot vetäytyi pian viidennen albumin jälkeen julkisuudesta, kun hänellä diganosoitiin autoimmuunisairaus Basedowin tauti, joka voi aiheuttaa lihasheikkoutta, hiusten lähtöä, unettomuutta ja tärinää. Elliott pystyi hallitsemaan oireita ruokavaliolla, kuntoilulla ja lääkinnällä. Elliott jatkoi kuitenkin edelleen yhteistyötä useiden artistien kanssa ja kirjoitti ja tuotti kappaleita muun muassa Jennifer Hudsonille,  Monicalle, Keyshia Colelle ja Sharaya J:lle. Elliott esiintyi myös muun muassa Katy Perryn hittikappaleella ”Last Friday Night (T.G.I.F.)” sekä Little Mixin ja Even kappaleilla. Elliottin, Kelly Rowlandin ja Fantasian yhteiskappale ”Without Me” sai jopa Grammy-ehdokkuuden.
Elliott teki paluun vuonna 2015, kun hän ensin esiintyi Katy Perryn kanssa Super Bowlin väliaikashow’ssa ja julkaisi marraskuussa Pharrell Williamsin kanssa singlen ”WTF (Where They From)”, joka sai ylistäviä arvioita ja myi Yhdysvalloissa kultaa. Elliottin seuraava single ”Pep Rally” ilmestyi helmikuussa 2016. Lizzon kanssa Elliott puolestaan julkaisi heinäkuussa 2019 singlen ”Tempo”. Hänet valittiin samana vuonna ensimmäisenä naisräppärinä lauluntekijöiden kunniagalleriaan. Elliottin ensimmäinen uutta musiikkia sisältänyt albumi, EP Iconology julkaistiin elokuussa 2019.
Diskografia > Albumit

Supa Dupa Fly (1997)
Da Real World (1999)
Miss E... So Addictive (2001)
Under Construction (2002 – US #3)
This Is Not a Test! (2003 – US #13)
The Cookbook (2005 – US #2)
Respect M.E. (2006 – UK #7)
Block Party (2010)
ICONOLOGY (EP) (2019)
Diskografia > Singlet

Albumilta Supa Dupa Fly:
The Rain (Supa Dupa Fly) (1997)
Sock it to Me (1997 – yhdessä Da Bratin kanssa)
Hit ’Em Wit Da Hee (1997 – yhdessä Lil’ Kimin kanssa)
Beep Me 911 (1998 – yhdessä 702:n ja Magoon kanssa)
Albumilta Da Real World:
She’s a Bitch (1999 – US #90)
All N My Grill (1999)
Hot Boyz (1999)
Albumilta Miss E... So Addictive:
Get Ur Freak On (2001)
Lick Shots (2001)
One Minute Man (2001)
Take Away (2001)
4 My People (2001)
Albumilta Under Construction:
Work It (2002 – US #2, UK #6)
Gossip Folks (2002 – US #8, UK #9)
Back in the Day (2003 Jay-Z:n kanssa)
Pussycat (2003)
Albumilta This is Not a Test!:
Pass That Dutch (2003)
I'm Really Hot (2003)
Albumilta The Cookbook:
Lose Control (2005 Ciaran ja Fatman Scoopin kanssa – US #3, UK #7)
Teary Eyed (2005 – UK #47)
We Run This (2005 – US #48, UK #38)
Albumilta  Block Party:
Ching-a-Ling (24. tammikuuta 2008)
Shake Your Pom Pom (4. maaliskuuta 2008)
–
Wtf (Where They From) (2015)
Pep Rally (2016)
I’m Better (mukana Lamb (2017))
Aiheesta muualla

Kuvia tai muita tiedostoja aiheesta Missy Elliott Wikimedia Commonsissa
Missy Elliottin virallinen sivusto
ARA Moreno

| ARA Moreno |
| --- | --- |
 ARA Moreno

Aluksen vaiheet
Rakentaja:  New York Shipbuilding Corporation, Camden, New Jersey
Kölinlasku:  9. heinäkuuta 1910
Laskettu vesille:  23. syyskuuta 1911
Palveluskäyttöön:  15. tammikuuta 1915
Poistui palveluskäytöstä:  1949
Loppuvaihe:  myyty romutettavaksi 1956
Tekniset tiedot
Uppouma:  27 900 t (standardi) 30 600 t (max)
Pituus:  181,28 m (kokonaispituus)
Leveys:  30 m
Syväys:  8,446 m
Koneteho:  40 000 shp (29,828 MW)
Nopeus:  22,5 solmua
Aseistus
Aseistus:  6 × 12"/L50 (305 mm) kaksoistykkitornia 12 × BL 6"/L50 (152,4 mm) tykkiä 16 × 4" ilmatorjuntatykkiä 2 × 21" (533 mm) torpedoputkea
ARA Moreno oli Argentiinan laivaston Rivadavia-luokan taistelulaiva.
Valmistus

Alus tilattiin New Jerseystä New York Shipbuilding Corporationilta, missä köli laskettiin 9. heinäkuuta 1910. Alus laskettiin vesille 23. syyskuuta 1911 ja otettiin palvelukseen 15. tammikuuta 1915.
Palvelus

Moreno saapui 26. toukokuuta 1915 Puerto Belgranon laivastotukikohtaan osallistuttuaan matkan aikana Panaman kanavan avajaisjuhlallisuuksiin ja kansainväliseen laivastokatselmukseen Hampton Roadsissa, Virginiassa. Alus liitettiin Argentiinassa laivaston ensimmäiseen viirikköön.
Aluksella vihittiin toukokuussa 1917 tukikohdan toinen telakka-allas käyttöön, kun se saapui rungon korjaukseen. Seuraavien viiden vuoden ajan alus osallistui normaaleihin rauhanajan tehtäviin, kunnes se siirrettiin 1923 reserviin Puerto Belgranossa. Ankkurissa makaavan aluksen modernisointia Puerto Belgranossa selvitettiin tammikuusta marraskuuhun 1924, mutta se päätettiin toteuttaa Yhdysvalloissa.
Alus siirtyi Tyynenmeren kautta Yhdysvaltoihin. Ennen saapumistaan Philadelphiaan se vieraili Valparaísossa ja Callaossa sekä läpäisi Panaman kanavan. Koneiden öljykäyttöiseksi muuttamisen jälkeen alus jatkoi matkaansa Bostoniin, jossa sen aseistus modernisoitiin. Alukselle asennettiin uudistetut tulenjohtolaitteet ja kolmituumaiset ja kaksinaulaiset ilmatorjuntatykit, jotka korvasivat nelituumaiset tykit. Lisäksi aluksen raskas masto korvattiin verkkorakenteisella ja savuhormiin asennettiin savunhajotin. Elokuussa 1926 alus palasi Puerto Belgranoon, jossa se liitettiin koulutusviirikköön. Se teki lukuisia koulutuspurjehduksia seuraavien vuosien aikana.
Vuonna 1930 alus palasi 1. viirikköön, joka nimettiin 1932 taistelulaivaviiriköksi. Alus kuljetti elokuussa 1933 presidentin viralliselle vierailulle Uruguayyn ja Brasiliaan, ja sitä saattoivat hävittäjät ARA Tucumán, ARA Mendoza ja ARA La Rioja. Osasto palasi Puerto Belgranoon 22. lokakuuta.
Seuraavana kesänä alus oli uudelleen Brasilian aluevesillä itsenäisyyspäiväjuhlallisuuksissa Rio de Janeirossa. Alus lähti 1937 sisaraluksensa kanssa Euroopan vesillä ja palasi kotimaahan Funchalin kautta. Syyskuussa 1939 alus vieraili sisaraluksensa kanssa seuraavan kerran Brasiliassa, jolloin alusten mukana oli runsaasti merikadetteja koulutuspurjehduksella. Ennen alusten paluuta Puerto Belgranoon 13. syyskuuta syttyi toinen maailmansota, minkä vuoksi alusten suojaksi lähetettiin hävittäjät ARA Buenos Aires, ARA Corrientes, ARA Misiones ja ARA Santa Cruz.
Puolueettoman maan laivastossa sotavuodet kuluivat ilman erityisiä tapahtumia. Alus jatkoi palvelustaan vuoteen 1949, jolloin se siirrettiin Puerto Belgranossa reserviin. Alusta käytettiin toisinaan majoitustilana ja huoltokeskuksena, kunnes se muutettiin 1955 vallankumouksen jälkeen vankilaivaksi. Aluksen miehistö oli supistunut olemattomiin ja ainoastaan ylläpidon kannalta välttämätön miehistö palveli aluksella.
Alus poistettiin laivaston vahvuudesta 1. lokakuuta 1956 ja se myytiin 11. tammikuuta 1957 romutettavaksi Boston Metalsille 2 469 660 Yhdysvaltain dollarilla. Laivasto tervehti 12. toukokuuta viimeisen kerran Clyden ja Oceanin hinaamaana Puerto Belgranosta Japaniin lähtevää alusta. Alus matkasi Panaman kanavan ja Honolulun kautta ja saapui 17. kesäkuuta Yawata Iron and Steel Companylle siihen saakka pisimmän hinausmatkan jälkeen.
Border

Border tai The Border voi tarkoittaa seuraavia:
Raja (engl. The Border), Tony Richardsonin ohjaama rikos- ja draamaelokuva vuodelta 1982
Border, intialainen sotaelokuva vuodelta 1997
Raja – the Border (engl. The Border), kanadalainen televisiosarja vuosilta 2008–2010
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Border”, voi hakea sivunnimihaulla, laajalla sivunnimihaulla tai tekstihaulla.
Borden

Borden voi tarkoittaa:
Borden, kylä Australiassa
Borden, kunta Kanadan Saskatchewanissa
Borden, kylä Englannin Kentissä
Borden, pikkukaupunki Yhdysvaltojen Indianassa
Bordeninsaari, Pohjoisella jäämerellä
Bordenin piirikunta, Yhdysvaltojen Texasissa
Borden-Carleton, kunta Kanadan Prinssi Edwardin saarella
M/S Borden, ro-ro-rahtilaiva
Borden, sukunimenä:
Amanda Borden (s. 1977), yhdysvaltalainen telinevoimistelija ja olympiavoittaja
Lizzie Borden (1860–1927), yhdysvaltalainen kirvesmurhista syytetty mutta vapautettu
Robert Borden (1854–1937), kanadalainen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Borden”, voi hakea sivunnimihaulla, laajalla sivunnimihaulla tai tekstihaulla.
Boavista FC

Boavista Futebol Clube on portugalilainen jalkapalloseura, joka tulee Portosta. Seura perustettiin 1. elokuuta 1903 ja sen edustusjoukkue pelaa maan korkeimmalla sarjatasolla Primeira Ligassa, jonne se palasi pelattuaan kaudet 2008–2014 toisella ja jopa kolmannella sarjatasolla. Joukkueen kotistadionina toimii 30 000-paikkainen Estádio do Bessa Século XXI.
Boavista on voittanut historiansa aikana yhden Portugalin pääsarjamestaruuden kaudella 2000–2001. Joukkue oli vasta maan pääsarjahistorian viides seura, joka on voittanut mestaruuden. Muut seurat ovat Porto, Benfica, Sporting ja Belenenses. Boavistaa valmensi tuolla kaudella puheenjohtaja João Loureiron pestaama Jaime Pacheco, ja merkittäviä pelaajia voiton takana olivat muun muassa maalivahti Ricardo, puolustajat Pedro Emanuel ja Litos, keskikentällä Rui Bento, Petit ja bolivialainen Erwin Sánchez sekä hyökkääjinä Martelinho, brasilialainen Duda ja ennätyssummalla ostettu brasilialainen Elpídio Silva.
Kauden 2001–2002 Mestarien liigan alkulohkossa Boavista pelasi Liverpoolin kanssa kahdesti tasan sekä voitti kerran Kiovan Dynamon ja Borussia Dortmundin, mikä riitti jatkopaikkaan. Jatkolohkossa Manchester United ja Bayern München olivat kuitenkin Boavistaa parempia. Kaudella 2002–2003 Boavista pelasi UEFA-cupissa ja ylsi välieriin, joissa Celtic voitti sen.
Aiheesta muualla

Seuran virallinen kotisivusto (portugaliksi)
Aavasaksan rautatieasema

Aavasaksan rautatieasema (lyh. Avs) on lakkautettu rautatieliikennepaikka Suomen rataverkkoon kuuluvalla rataosalla Tornio–Kolari. Liikennepaikka sijaitsi Tornionjokilaaksossa Aavasaksan kylässä Ylitornion kunnassa.
Aavasaksa avattiin liikenteelle 1. marraskuuta 1927. Se toimi rataosan pääteasemana, kunnes rautatie Aavasaksalta Kaulinrantaan avattiin vuonna 1928. Aavasaksan asemarakennus valmistui 1927 ja kaksipilttuinen veturitalli 1928. Lisäksi Aavasaksalle rakennettiin vesitorni ja liikennepaikan eteläpuolelta johdettiin rata Tornionjoen varteen.
Henkilöliikenne Aavasaksalta pohjoiseen lakkautettiin vuonna 1966, ja koko rataosan henkilöliikenne lakkautettiin 1967. Vuonna 1985 yöjunaliikenne aloitettiin ja Aavasaksasta tuli niiden pysähtymispaikka. Vuonna 1995 pysähdys siirrettiin Ylitorniolle. Tavaraliikenne lakkautettiin 2001. Liikennepaikka lakkautettiin 4. joulukuuta 2003 ja vaihteet purettiin.
Keväällä 2009 Aavasaksan vaihteet asennettiin takaisin. Aavasaksa avattiin uudelleen linjavaihteena 11. toukokuuta 2009, sillä sitä tarvittiin väliaikaisesti Kolarin radan perusparannustöissä. Lokakuussa 2011 vaihteet purettiin, ja liikennepaikka lakkautettiin 12. joulukuuta 2011.
Aiheesta muualla

Vaunut.org: kuvia Aavasaksan asemalta
793

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Tapahtumia

8. kesäkuuta – Viikingit tekivät ensimmäisen vakavan ryöstöretkensä Englantiin, kohteena Lindisfarnen luostari Northumbrian rannikolla. Tapausta pidetään yleensä viikinkiajan alkuna.
Mercian kuningas Offa perusti St Albansin luostarin.
24: Legacy

| 24: Legacy |
| --- | --- |

Tyyli:  toiminta, draama, trilleri
Kestoaika:  43 minuuttia
Luoja(t):   Manny Coto  Evan Katz 
Pääosissa:   Corey Hawkins  Miranda Otto  Anna Diop  Teddy Sears  Ashley Thomas  Dan Bucatinsky  Coral Peña  Charlie Hofheimer  Sheila Vand  Raphael Acloque  Gerald McRaney  Jimmy Smits 
Alkuperämaa:   Yhdysvallat
Alkuperäiskieli:  englanti
Verkko:   Fox  Liv
Esitetty:  5. helmikuuta –  17. huhtikuuta 2017
Tuotantokausia:  1
Jaksoja:  12
Tuotanto
Vastaava(t) tuottaja(t):   Manny Coto  Evan Katz  Howard Gordon  Brian Grazer  Kiefer Sutherland  Stephen Hopkins 
Säveltäjä(t):  Sean Callery
Tuotantoyhtiö(t):   Imagine Entertainment  Teakwood Lane Productions  20th Century Fox Television 
Edeltäjä:  24
Aiheesta muualla
Virallinen sivusto
IMDb 
24: Legacy on yhdysvaltalainen toiminta- ja draamasarja, joka on spin-off sarjasta 24. Sarjan esittäminen aloitettiin Foxin kanavalla 5. helmikuuta 2017. Suomessa sarjaa on esitetty Liv-kanavalla 24. toukokuuta 2017 alkaen. Kesäkuussa 2017 ilmoitettiin, ettei Fox tilaa Legacylle toista tuotantokautta.
12-osainen sarja seuraa sotasankari Eric Carterin ja entisen CTU:n (Counter Terrorist Unit) johtajan Rebecca Ingramin vuorokautta reaaliajassa 24-sarjan tyyliin.
Näyttelijät > Päärooleissa

| 0 | 1 | 2 |
| --- | --- | --- |
|  Corey Hawkins  | … |  Eric Carter   |
|  Miranda Otto  | … |  Rebecca Ingram   |
|  Anna Diop  | … |  Nicole Carter   |
|  Teddy Sears  | … |  Keith Mullins   |
|  Ashley Thomas  | … |  Isaac Carter   |
|  Dan Bucatinsky  | … |  Andy Shalowitz   |
|  Coral Peña  | … |  Mariana Stiles   |
|  Charlie Hofheimer  | … |  Ben Grimes   |
|  Sheila Vand  | … |  Nilaa Mizrani   |
|  Raphael Acloque  | … |  Jadalla bin-Khalid   |
|  Gerald McRaney  | … |  Henry Donovan   |
|  Jimmy Smits  | … |  John Donovan   |
Näyttelijät > Sivurooleissa

| 0 | 1 | 2 |
| --- | --- | --- |
|  Zayne Emory  | … |  Drew Phelps   |
|  Kathryn Prescott  | … |  Amira Dudayev   |
|  Tiffany Hines  | … |  Aisha   |
|  Bailey Chase  | … |  Thomas Locke   |
|  Laith Nakli  | … |  Kusuma   |
|  Carlos Bernard  | … |  Tony Almeida   |
|  Themo Melikidze  | … |  Khasan Dudayev   |
|  Moran Atias  | … |  Sidra   |
|  Veronica Cartwright  | … |  Margaret Donovan   |
|  Dylan Ramsey  | … |  Rashid Al-Sabi   |
|  Oded Fehr  | … |  Asim Naseri   |
|  Eli Danker  | … |  šeikki Ibrahim bin-Khalid   |
|  James Moses Black  | … |  Donald Simms   |
Vastaanotto

Rotten Tomatoes antoi sarjalle arvosanaksi 60 % ja Metacriticin arvosana oli 49/100.
Aiheesta muualla

24: Legacy Foxin sivustolla (Arkistoitu – Internet Archive) (englanniksi)
24: Legacy Internet Movie Databasessa (englanniksi)
ARA La Plata (1874)

| ARA La Plata |
| --- | --- |


Aluksen vaiheet
Rakentaja:  Laird Brothers, Birkenhead
Hinta:  85 000 puntaa
Laskettu vesille:  29. elokuuta 1874
Palveluskäyttöön:  1875
Poistui palveluskäytöstä:  16. marraskuuta 1927
Loppuvaihe:  romutettu 1929
Tekniset tiedot
Uppouma:  1 560 - 1 704 t
Pituus:  54,9 m
Leveys:  13,4 m
Syväys:  2,8 m
Koneteho:  750 ihp
Propulsio:  2-akselinen, 2 × compound-höyrykonetta
Nopeus:  9 solmua
Miehistöä:  120
Aseistus
Aseistus:  2 × Armstrong 200 naulan/23 -tykkiä 2 × Armstrong 47 mm tykkiä 4 × Hotchkiss 37 mm
ARA La Plata oli Argentiinan laivaston La Plata -luokan rannikkopanssarilaiva.
Valmistus

Alus tilattiin vuoden 1872 laivastolain perusteella Laird Brothersilta, joka valmisti aluksen Cammellin telakalla Birkenheadissä. Se laskettiin vesille 29. elokuuta 1874. Aluksen hankintahinta oli 85 000 puntaa.
Palvelus

Atlantin ylitystä varten alukseen rakennettiin 1874 Liverpoolissa lisäkeula ja korotettiin laitoja. Vuoden lopulla alus lähti mahdollisesti sisaraluksensa kanssa D. Bartolomé Corderon alaisuudessa Liverpoolista ja saapui Rio de Janeiroon, jossa se viipyi neljä kuukautta paikallisen konsulin määräyksestä Buenos Airesissa puhjenneen kapinan vuoksi. Huhtikuussa 1875 alus sai luvan jatkaa Buenos Airesiin ja saapui 13. toukokuuta Los Pozosiin, missä se liitettiin laivastoon.
Heinäkuussa 1876 alus sijoitettiin ulkoredille kiinteäksi asemaksi, mistä se palasi Los Pozosiin elokuussa. Alus liitettiin perustettavaan laivaston tykistökouluun, jonka johtajaksi nimettiin aluksen päällikkö Cordero. Alus osallistui joulukuussa 1877 Paranássa Corrienten provinssin kapinallisia vastaan sotatoimiin, missä se tuki hallituksen joukkoja. Tammikuusta huhtikuuhun 1878 sotatoimet jatkuivat ja alus tuki hallituksen joukkoja Bella Vistassa, Goyassa ja Esquinassa. Kesällä kapinallisten antauduttua alus palasi Los Pozosiin.
Vuonna 1879 laivasto organisoitiin uudelleen, jolloin aluksesta tehtiin 1. divisioonan lippulaiva. Divisioonan muut alukset olivat ARA Paraná, ARA Bermejo ja ARA Resguardo. Vuoden 1880 kapinassa aluksen miehistö pysyi uskollisena hallitukselle. Se osallistui Buenos Airesin sataman saartoon. Hallinnon siirryttyä Belgranoon presidentti asettui alukselle. Aluksen tehtävänä oli estää asekuljetukset tohtori Weaveriä tukeville kapinoitsijoille. Kapinan päätyttyä alus palasi laivueeseensa.
Alus asetettiin myyntiin 16. marraskuuta 1927.